Først og fremmest skal du finde ud om dit hus overhovedet har en hulmur. Det kan du gøre ved at eksempelvis kigge på tegningerne af dit hus. Hvis du ikke har tegningerne, kan du ofte finde dem hos kommunen. Mange tilbyder en online service, hvor du kan downloade dem.
Du kan eksempelvis bruge Dingeo.dk til at finde disse oplysninger.
De fleste huse med murede ydervægge fra omkring 1920´er og fremad, er produceret med en hul ydermur. Som hovedregel er din mur hul, hvis den er mere end 24 cm tyk. Hvis vi kigger på standardstørrelsen for mursten, er de 10,8 cm bredde. Hvilket tilsammen giver 21,6 cm. Hvor tykkere din mur er, desto større hulrum og dermed kan man opnå en større effekt ved efterisolering.
I 1970 kom der krav om hulmursisolering i forbindelse med opførelse af huse. Mange huse fra 1960´erne og frem, har alligevel fået isoleret deres ydervæg - Enten ved opførelsen eller via efterisolering.
Hvis du er i tvivl om der er isolering i din hulmur eller om isoleringen stadig er effektiv, kan du få en fagmand til at tjekke det via termografering eller ved at lave stikprøver via boring.